নিঃসন্তানদের গর্ভবতী করলে ১০ লাখ, ব্যর্থ হলে ৫ লাখ, বিজ্ঞাপন দেখে আবেদনের হিড়িক বিহারে

ওয়েব ডেস্ক: সন্তানহীন মহিলাদের গর্ভবতী করার জন্য বিজ্ঞাপন (Advertisement) দিয়ে প্রতারণার অভিযোগে গ্রেফতার (Arrest) তিন। বিহারের (Bihar) ঘটনা। এর জন্য মোটা টাকার প্রলোভন দেওয়া হয়েছিল। বলা হয়, গর্ভবতী করতে পারলে ১০ লাখ টাকা দেওয়া হবে। না পারলেও টাকার অফার দেওয়া হয়। একে যৌনতার হাতছানি, তার উপরে মোটা অঙ্কের টাকা রোজগারের সুযোগ। অবদমিত যৌনতার আকাঙ্খা পূরণে আবেদনের হিড়িক পড়ে যায়। কিন্তু আদতে সেটি ভুয়ো। নয়া প্রতারণার ছক বানচাল করে জাল ফাঁস করে বিহার পুলিশ।

পুলিশ সূত্রে জানা গিয়েছে, নাওয়াদা জেলার কাহুয়ারা গ্রামের ঘটনা। ভুয়ো সংস্থা অল ইন্ডিয়া প্রেগনেন্ট জব সার্ভিসের খোঁজ মেলে। প্রচার করা হয়, নিঃসন্তান মহিলাদের গর্ভবতী করা হয়। ওই কাজে সফল হলে পাওয়া যাবে ১০ লক্ষ টাকা। ব্যর্থ হলেও পাওয়া যাবে অন্তত ৫০ হাজার টাকা। মিলে যেতে পারে ৫ লক্ষ টাকাও।

আরও পড়ুন: সাংবাদিক খুনের শেষ অভিযুক্তকেও কেন জামিন দিল আদালত?

কোম্পানিতে রেজিস্ট্রেশনের নামে তাদের আধার কার্ড, প্যান কার্ড ও ব্যাঙ্ক ডিটেলস হাতিয়ে নিত প্রতারকরা। তারপর শুরু হত ব্ল্যাকমেলিং। টাকার জন্য চাপ দেওয়া হত। ঘটনায় গ্রেফতার করা হয়েছে প্রিন্স রাজ, ভোলা কুমার, রাহুল কুমার নামে তিনজনকে। গ্রাহকদের হোয়াটসঅ্যাপ চ্যাট, ছবি ও টাকা লেনদেনের তথ্য পেয়েছে পুলিশ। কৌশল বদলাচ্ছে প্রতারকরা। সাইবার প্রতারণায় এবার নতুন উদ্ভাবন প্রতারকদের।